รายชื่อภาพยนตร์ที่ทำเงินสูงสุดในประเทศไทย
ภาพยนตร์ไทยที่ทำเงินสูงสุดในประเทศไทย

ในบรรดาภาพยนตร์ไทยที่ทำเงินสูงสุดสี่สิบอันดับแรก (เฉพาะในเขตกรุงเทพมหานคร ปริมณฑล และเชียงใหม่) ประกอบไปด้วย ภาพยนตร์ที่สร้างและจัดจำหน่ายโดย สหมงคลฟิล์ม มากที่สุดสิบเอ็ดเรื่อง เกินกว่าครึ่งมาจากผลงานภาพยนตร์ชุดอิงประวัติศาสตร์ของหม่อมเจ้าชาตรีเฉลิม ยุคล ขณะที่ภาพยนตร์จากค่าย จีทีเอช ทำเงินติดอันดับเข้ามาจำนวนสิบเรื่อง โดยเป็นผลงานการกำกับของบรรจง ปิสัญธนะกูล มากถึงสี่เรื่อง (ผลงานกำกับร่วมสองเรื่อง ได้แก่ ชัตเตอร์ กดติดวิญญาณ และห้าแพร่ง) และถ้าหากนับรวม แฟนเดย์..แฟนกันแค่วันเดียว จากค่ายจีดีเอช ด้วย จะทำให้เขากลายเป็นผู้กำกับภาพยนตร์ทำเงินเกิน 100 ล้านบาท มากถึงห้าเรื่อง
แนวโน้มการทำเงินสูงของภาพยนตร์ไทย ยังคงมาจากภาพยนตร์แนวตลก ภาพยนตร์อิงประวัติศาสตร์ และภาพยนตร์แนวสยองขวัญเป็นส่วนใหญ่ สังเกตได้จากสัดส่วนของภาพยนตร์ไทยที่ทำเงินเกิน 100 ล้านบาท เป็นภาพยนตร์แนวตลกและภาพยนตร์อิงประวัติศาสตร์เกินครึ่ง อีกแปดเรื่องเป็นภาพยนตร์แนวสยองขวัญ ก่อนหน้านี้ภาพยนตร์ กาเหว่าที่บางเพลง และ 2499 อันธพาลครองเมือง เคยเป็นภาพยนตร์ไทยทำเงินสูงสุดในประเทศไทย แต่ภาพยนตร์ นางนาก นับว่าเป็นภาพยนตร์ไทยเรื่องแรกที่ทำเงินเกิน 100 ล้านบาท อย่างไรก็ตาม ภาพยนตร์เกี่ยวกับวิถีชีวิตตามภูมิภาค และภาพยนตร์ภาคต่อจากละครโทรทัศน์หรือซีรีส์ชื่อดัง เริ่มเข้ามามีบทบาทมากขึ้นกับอุตสาหกรรมภาพยนตร์ไทยในช่วงหลัง เช่น บุพเพสันนิวาส ๒, สัปเหร่อ, นาคี ๒ และ ตุ๊ดซี่ส์ แอนด์ เดอะเฟค ที่ต่างทำเงินเกิน 100 ล้านบาททุกเรื่อง
ภาพยนตร์ พี่มาก..พระโขนง จากค่ายจีทีเอช กลายเป็นภาพยนตร์ไทยที่ทำเงินสูงสุดในประเทศไทย หลังทำเงินเฉพาะเขตกรุงเทพมหานคร ปริมณฑล และเชียงใหม่ 568.55 ล้านบาท และคาดว่าทำเงินประมาณการรวมทั่วประเทศเกิน 1 พันล้านบาท จากการเข้าฉายนานถึงสิบสัปดาห์ รวมทั้งเคยสร้างสถิติเป็นภาพยนตร์ที่ทำเงินสูงสุดในประเทศไทย (นับรวมภาพยนตร์ต่างประเทศแล้ว) นานกว่าหกปี ก่อนถูกภาพยนตร์ อเวนเจอร์ส: เผด็จศึก ทำเงินแซงหน้าไปเมื่อปี พ.ศ. 2562
ในตารางนี้จะแสดงภาพยนตร์ไทยเรียงลำดับตามจำนวนเงิน และอันดับสูงสุดที่เคยทำได้จากการฉายโรงภาพยนตร์ เฉพาะในเขตกรุงเทพมหานคร ปริมณฑล และเชียงใหม่ เท่านั้น รายได้จากการนำภาพยนตร์กลับมาฉายซ้ำใหม่ภายหลังจะไม่ถูกนำมาคิดรวมกับรายได้เดิมที่เคยทำไว้ (ยกเว้นภาพยนตร์เรื่อง สุริโยไท)R ตารางนี้ไม่ได้แสดงข้อมูลรายได้รวมทั่วประเทศ เนื่องจากตัวเลขดังกล่าวเป็นเพียงตัวเลขประมาณการ และมีข้อจำกัดของการเข้าถึงข้อมูลในอดีต อย่างไรก็ตาม ตัวเลขรายได้ของภาพยนตร์บางเรื่อง มีอ้างอิงจากหลายแหล่ง (บริษัทผู้ผลิต, นิตยสารภาพยนตร์, บ็อกซ์ออฟฟิศโมโจ และบทความอิสระ) ซึ่งอาจเป็นข้อมูลที่ไม่ตรงกันหรือขัดแย้งกันได้
| อันดับ | สูงสุด | ปี | ภาพยนตร์ | บริษัทผู้จัดจำหน่าย | ทำเงิน (ล้านบาท) | อ้างอิง |
| --- | --- | --- | --- | --- | --- | --- |
| 1 | 1 | 2556 | พี่มาก..พระโขนง | จีทีเอช | 568.55 |  |
| 2 | 2 | 2557 | ไอฟาย..แต๊งกิ้ว..เลิฟยู้ | จีทีเอช | 330.55 |  |
| 3 | 1 | 2544 | สุริโยไท | สหมงคลฟิล์ม อินเตอร์เนชั่นแนล | 324.5R |  |
| 4 | 4 | 2567 | ธี่หยด 2 | เอ็ม สตูดิโอ | 286.08 |  |
| 5 | 4 | 2566 | สัปเหร่อ | ไทบ้าน สตูดิโอ | 245.10 |  |
| 6 | 2 | 2550 | ตำนานสมเด็จพระนเรศวรมหาราช ภาค ๑ องค์ประกันหงสา | สหมงคลฟิล์ม อินเตอร์เนชั่นแนล | 219.06 |  |
| 7 | 3 | 2550 | ตำนานสมเด็จพระนเรศวรมหาราช ภาค ๒ ประกาศอิสรภาพ | สหมงคลฟิล์ม อินเตอร์เนชั่นแนล | 216.87 |  |
| 8 | 5 | 2557 | ตำนานสมเด็จพระนเรศวรมหาราช ภาค ๕ ยุทธหัตถี | สหมงคลฟิล์ม อินเตอร์เนชั่นแนล | 206.86 |  |
| 9 | 4 | 2554 | ตำนานสมเด็จพระนเรศวรมหาราช ภาค ๓ ยุทธนาวี | สหมงคลฟิล์ม อินเตอร์เนชั่นแนล | 201.08 |  |
| 10 | 9 | 2566 | ธี่หยด | เอ็ม สตูดิโอ | 198.70 |  |
| 11 | 2 | 2548 | ต้มยำกุ้ง | สหมงคลฟิล์ม อินเตอร์เนชั่นแนล | 183.35 |  |
| 12 | 11 | 2567 | หลานม่า | จีดีเอช | 172.57 |  |
| 13 | 9 | 2565 | บุพเพสันนิวาส ๒ | จีดีเอช | 167.67 |  |
| 14 | 9 | 2559 | หลวงพี่แจ๊ส 4G | เอ็ม พิคเจอร์ส | 166.53 |  |
| 15 | 10 | 2561 | นาคี ๒ | เอ็ม พิคเจอร์ส | 161.19 |  |
| 16 | 1 | 2543 | บางระจัน | ฟิล์มบางกอก | 151 |  |
| 17 | 7 | 2555 | ATM เออรัก..เออเร่อ | จีทีเอช | 150.11 |  |
| 18 | 1 | 2542 | นางนาก | ไท เอ็นเตอร์เทนเมนต์ | 149.60 |  |
| 19 | 13 | 2561 | น้อง.พี่.ที่รัก | จีดีเอช | 146.45 |  |
| 20 | 7 | 2552 | รถไฟฟ้า มาหานะเธอ | จีทีเอช | 145.82 |  |
| 21 | 4 | 2548 | หลวงพี่เท่ง | พระนครฟิลม์ | 141.86 |  |
| 22 | 17 | 2562 | ตุ๊ดซี่ส์ แอนด์ เดอะเฟค | จีดีเอช | 140.02 |  |
| 23 | 4 | 2546 | แฟนฉัน | จีเอ็มเอ็ม–ไทฯ–หับ โห้ หิ้น | 137.30 |  |
| 24 | 18 | 2562 | Friend Zone ระวัง..สิ้นสุดทางเพื่อน | จีดีเอช | 134.15 |  |
| 25 | 11 | 2554 | ตำนานสมเด็จพระนเรศวรมหาราช ภาค ๔ ศึกนันทบุเรง | สหมงคลฟิล์ม อินเตอร์เนชั่นแนล | 131.60 |  |
| 26 | 10 | 2553 | กวน มึน โฮ | จีทีเอช | 131.04 |  |
| 27 | 11 | 2553 | สุดเขตสเลดเป็ด | เอ็ม เทอร์ตี้ไนน์ | 125.03 |  |
| 28 | 3 | 2544 | มือปืน/โลก/พระ/จัน | อาร์.เอส.ฟิล์ม | 123 |  |
| 29 | 14 | 2554 | ลัดดาแลนด์ | จีทีเอช | 116.46 |  |
| 30 | 20 | 2558 | ตำนานสมเด็จพระนเรศวรมหาราช ภาค ๖ อวสานหงสา | สหมงคลฟิล์ม อินเตอร์เนชั่นแนล | 115.11 |  |
| 31 | 22 | 2560 | ฉลาดเกมส์โกง | จีดีเอช | 112.15 |  |
| 32 | 22 | 2559 | แฟนเดย์..แฟนกันแค่วันเดียว | จีดีเอช | 110.91 |  |
| 33 | 6 | 2547 | ชัตเตอร์ กดติดวิญญาณ | จีทีเอช | 109.98 |  |
| 34 | 11 | 2552 | ห้าแพร่ง | จีทีเอช | 109.41 |  |
| 35 | 20 | 2557 | คิดถึงวิทยา | จีทีเอช | 100.17 |  |
| 36 | 9 | 2548 | แหยมยโสธร | สหมงคลฟิล์ม อินเตอร์เนชั่นแนล | 99.13 |  |
| 37 | 5 | 2546 | องค์บาก | สหมงคลฟิล์ม อินเตอร์เนชั่นแนล | 99 |  |
| 38 | 2 | 2543 | สตรีเหล็ก | ไท เอ็นเตอร์เทนเมนต์ | 98.70 |  |
| 39 | 16 | 2552 | 32 ธันวา | เอ็ม เทอร์ตี้ไนน์ | 97.92 |  |
| 40 | 14 | 2551 | องค์บาก 2 | สหมงคลฟิล์ม อินเตอร์เนชั่นแนล | 97.44 |   |